ธอส.คาดยอดกู้ซื้อบ้าน0%วันแรกทะลุหมื่นล้าน
ธอส.คาดยอดขอสินเชื่อโครงการบ้านหลังแรกในวันแรก ทะลุ หมื่นล้านบาท หลังครึ่งวันมียอดการยื่นขอแล้ว 6,000ล้าน
9 พ.ค. 2554

ธอส.คาดยอดขอสินเชื่อโครงการบ้านหลังแรกในวันแรก ทะลุ หมื่นล้านบาท หลังครึ่งวันมียอดการยื่นขอแล้ว 6,000ล้าน
นายวรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ ( ธอส.) เปิดเผยว่า หลังจากที่ ธอส. เปิดให้ประชาชนยื่นเอกสารเพื่อขอสินเชื่อโครงการบ้านหลังแรก ในช่วงครึ่งวันแรก พบว่า มีผู้ยื่นขอสินเชื่อต่อสาขาของธนาคาร 153สาขาทั่วประเทศรวมประมาณ 6,000 ล้านบาท คิดเป็นจำนวนประมาณ 5,000 ราย
เบื้องต้นคาดว่าในวันแรกจะมีผู้ยื่นขอสินเชื่อรวมกันประมาณ 1 หมื่นล้านบาท 
สำหรับปัญหาส่วนใหญ่ที่ทำให้ไม่สามารถยื่นขอสินเชื่อได้คือ เอกสารไม่พร้อม และบางรายต้องการเพียงเข้ามาจองสิทธิไว้ก่อน